Hella Cottage | LekkeSlaap
Hella Cottage bied selfsorgverblyf in 'n stil woonbuurt in Durbanville. Dié vinnig groeiende voorstad spog met fantastiese winkelsentrums, restaurante, kroeë, teaters en 'n wêreldklas wynroete.
Dié eenslaapkamereenheid is geskik vir 2 gaste en is op die eienaar se perseel geleë. Die slaapkamer het 2 enkelbeddens. Die badkamer het 'n bad en 'n stort.
Die kombuis het 'n yskas-vrieskas, stoof, oond, mikrogolfoond en 'n ketel. Die sitkamer het gemaklike sitplek en 'n TV. Daar is ook 'n sonkamer, WIFi, privaat ingang en veilige parkeerplek beskikbaar. Linne, handdoeke en haardroër word voorsien.
Besienswaardighede in die area sluit Tygervallei, winkelsentrums, Durbanville se wynlandgoedere, Kaapstad se strande, Welgemoed Gholflandgoed, Grand West Casino, en Die Boer- en Barnyard teaters in.
Hella cottage is 4 km vanaf Durbanville MediClinic en Cape Gate MediClinic. Dit is naby die N1 en slegs 10 minute se ry vanaf die bekende wynplaas, Altydgedacht.